Държавен вестник, бр. 105, 2016 г., стр. 13

БРОЙ  105	
Д Ъ Р Ж А В Е Н  В Е С Т Н И К 	
СТР.  13  
чаване, съответно обявяване на акт, когато 
са налице предвидените в чл. 28, ал. 3 изиск­
вания.
(2) Вписването и заличаването се извършват 
чрез последователно въвеждане на информа-
ция за вписаното обстоятелство в регистъра.
(3) Обявяването се извършва чрез пренасяне 
на съдържанието на представения документ 
в регистъра във формат, подлежащ на авто-
матизирана обработка.
(4) Вписването, заличаването и обявяването 
се считат за извършени в деня на подаване 
на заявлението, включително при вписване, 
заличаване и обявяване, постановени след 
отмяна на отказ от съда.“
§ 30. Създава се чл. 28б:
„Отказ за вписване и заличаване
Чл. 28б. (1) Длъжностното лице по впис-
ванията в Централния регистър на особените 
залози постановява мотивиран отказ, когато 
не е налице някое от предвидените в чл. 28, 
ал. 3 изисквания. Отказът се вписва по парти-
дата на залогодателя и се връчва на заявителя 
незабавно след постановяването му по реда 
на Гражданския процесуален кодекс.
(2) Когато заявителят е посочил в заявле-
нието, че желае да бъде уведомяван по елек-
тронен път, отказът се изпраща на посочения 
от него електронен адрес. В този случай не 
се изисква потвърждаване на получаването 
на отказа.“
§ 31. Член 29 се изменя така:
„Обжалване на отказ
Чл. 29. (1) Отказът да бъде извършено 
вписването подлежи на обжалване пред ок-
ръжния съд по местоживеенето, съответно 
по седалището на заявителя, в 7-дневен срок 
от връчването му.
(2) Жалбата се подава чрез съответния ре-
гистър, който вписва жалбата в партидата на 
залогодателя и изпраща незабавно подадената 
жалба заедно с приложенията към нея на съда 
заедно с постановения отказ, заявлението и 
приложенията към него, както и доказателства 
за връчването му на заявителя.
(3) Съдът разглежда жалбата в състав от 
един съдия в закрито заседание по реда на 
глава двадесет и първа „Обжалване на опреде-
ленията“ от Гражданския процесуален кодекс. 
Решението на съда подлежи на обжалване 
в 7-дневен срок от съобщаването му пред 
съответния апелативен съд, чието решение 
е окончателно.
(4) При отмяна на отказа съдът постановява 
решение, с което дава задължителни указания 
на съответния регистър да се извърши исканото 
вписване, заличаване или обявяване. Съдът 
изпраща решението заедно с документите 
във връзка с вписването, заличаването или 
обявяването на съответния регистър.
(5) В случай на отмяна на отказ за впис-
ване на обстоятелства по чл. 26, съответно 
обявяване, заявеното вписване, съответно 
обявяване, се извършва по реда на постъпва-
нето на заявлението, по което е постановен 
отказът, и има действие от датата на подаване 
на заявлението за вписване.“
§ 32. Създава се чл. 29а:
„Грешки и непълноти
Чл. 29а. Грешки и непълноти, допуснати 
при вписване или заличаване на обстоятелства, 
или при обявяване на актове, включително 
при несъответствие между данните, отразени 
в заявлението, и данните в приложенията към 
него, се отстраняват служебно или по искане 
на заинтересовано лице чрез ново вписване, 
съответно обявяване.“
§ 33. В чл. 30 се правят следните изменения 
и допълнения:
1. В ал. 1 думата „деня“ се заменя с „мо-
мента“.
2. Създава се ал. 3:
„(3) Когато срокът изтече, без да се извър-
ши подновяване, залогът може да се впише 
наново. В такъв случай той има ред от новото 
вписване.“
3. Създава се ал. 4:
„(4) Представените документи по чл. 26, 
ал. 4 се счита, че са станали известни на 
третите лица от момента на обявяването.“
§ 34. Член 32 се изменя така:
„Вписване на пристъпване към изпълнение
Чл. 32. (1) Заложният кредитор с първи по 
ред залог може да впише пристъпване към 
изпълнение върху заложеното имущество в 
случай на неизпълнение на обезпеченото със 
залог по този закон задължение.
(2) Кредиторът е длъжен да заяви за впис-
ване в регистъра, че пристъпва към изпълне-
ние, и да извести залогодателя за започване 
на изпълнението. Кредиторът има същите 
задължения и когато изостави изпълнението.
(3) С вписването на пристъпване към из-
пълнение заложеното имущество преминава 
в разпореждане на заложния кредитор. Той 
има право да вземе мерки за запазването му, 
да го управлява и да го продаде.
(4) Извършените от длъжника сделки на 
управление и разпореждане със заложеното 
имущество след вписване на пристъпването 
към изпълнение не могат да се противопоста-
вят на заложния кредитор и на присъединените 
кредитори по чл. 40, които се удовлетворяват 
от заложеното имущество, независимо от 
извършените сделки с него.
(5) Кредитор с последващ залог може да 
впише пристъпването към изпълнение само 
ако предходните заложни кредитори са дали 
съгласие. Съгласията на заложните кредитори 
по изречение първо се дават с нотариална 
заверка на подписа и се вписват в съответния 
регистър, в който е вписан залогът.